Адным такім пацыентам стаў славуты турэцкі разбойнік Сары Хусейн, які, даведаўшыся пра лекарку-вандроўніцу, перахапіў яе на шляху ля горнага перавала і захапіў у ганаровы палон, каб папрасіць вылечыць старога родзіча, які вось ужо шэсць гадоў не хадзіў. Лекарка палепшыла здароўе не толькі гэтага чалавека, але і самога атамана разбойнікаў, які пакутаваў ад цяжкай формы кан’юнктывіту.